Yusril Katil

Yusril Katil (rèmbi' 5 Sèptèmber 1967) panèka sala sèttong pamaèn ḍrama, aktor, sottraḍara, bân ḍosèn asal Inḍonèsia. Yusril amolaè Karèr mènangka aktor è Bhumi Teater, sèttong kalompo' teater sè èkatowaè sareng Wisran Hadi . È taon 1997, Yusril maddhek Komunitas Seni Celleng Potè. Sala sèttong panampèlan Tèater Yusril panèka Under the Volcano, sè èghâbây sareng Bumi Purnati Foundation. Patonjhughân panèka èkaollè ḍâri leddhu'un Krakatoa taon 1883, akadhi sè èghâmbhâraghi è Syair Lampong Karam . È ḍâlem karjâ panèka, Yusril anyanyè sareng Rhoda Grauer, sastrawan bân dramaturg Amèrika. Salaèn dhâddhi sottraḍara tèater, Yusril Katil jhughân aperran è pan-bârâmpan pilem Inḍonèsia.

 Carèta Oḍi' 
Yusril Katil agabung ka Bhumi Tèater Kalabân Katowa Wisran Hadi. È Payakumbuh, kotta Kalahèranna, abhâreng bân Iyut Fitra bân Gus Tf Yusril maḍdhek komunitas seni Intro Payakumbuh. Bâkto kulia è Fakoltas Sastra Univèrsitas Andalas, Yusril maḍdhek Tèater Tèngka bân ḍangau Seni Rell. Bâkto dhâddhi ghuru tèater è INS Kayutanam, Yusril maḍdhek ban malowas Tèater Plus, sè samarèna pas dhâddhi cèkal bhâkal komunitas seni Celleng Potè Padangpanjang. Sajjhek masa kulia kantos samangkèn, Korang kebbi 50 karjâ sè la marè ètampèlaghi è pan-bârâmpan Kotta sè bâḍâ è Inḍonèsia otabâ è lowar naghârâ, è antarana Paḍang, Pekananyar, Jâmbi, Bengkulu, Jâkarta, Bânḍung, Jogja, Solo, Sorbhâjâ, Bhâli, Keḍiri, Kuḍus, Semarang, Malang, Jepara, Malaysia, Singapura, Jeppang, Beijing, Naning, Bâlândhâ bân èn-laènna. yusril ngajhâr dhâddhi ḍosèn è Jurusân Tèater Institut Seni Inḍonèsia Paḍang Lanjhâng, Somattra Bârâ'.

 Panḍiḍighân 

 Sarjâna Sastra Inḍonèsia, Fakoltas Sastra , Univèrsitas Andalas (1993)
 Master of Art Creation, Inḍonèsian Institute of the Arts Sorakarta (2006)
 Ḍoktor Pacèpta'an Seni, Lembaga Seni Inḍonèsia Sorakarta (2016)

 Sombher